બે દિવસ પહેલા Less Sault and More Herbs Day ઉજવાઈ ગયો; એટલે આહારમાં આ દિવસોમાં મીઠું ઓછું કરી વધુ પડતા કુદરતી મસાલા વાપરવા જેથી આહાર સુપાચ્ય બને. ભારતમાં મસાલા વગરનું ભોજન શક્ય નથી પરંતુ પશ્ચિમી રંગે રંગવાના કોડમાં મસાલા ઓછા અને વિરુદ્ધ આહાર જેવી ક્રીમો, મલાઈ, સોસ વગેરેનું આપણી વાનગીમાં પ્રમાણ વધતું જાય છે એ ચિંતા નો વિષય છે. અશ્વેત અમેરિકનો ખુબ પ્રમાણમાં ચીકન, મીઠું, તેલ આદિ ખાતાં પરિણામ સ્વરૂપ શ્વેત અમેરિકનોની સરખામણીમાં કાળા અમેરિકનોમાં હદયરોગ, ડાયાબીટીસ, મેદોરોગ, બ્લડ પ્રેશરનું પ્રમાણ લગભગ ડબ્બલ રહેતું. અમેરિકામાં મેદની સમસ્યા કિશોરાવસ્થાથી જ વકરી રહી છે. અદોદળા ગોલુપોલું બાળકો છેવટે માથાનો દુઃખાવો બની રહ્યા છે કારણ છે ફેટ વધારનારા જંકફૂડ. જેથી મિશેલ ઓબામાં આની વિરુદ્ધ જુંબેશપણ ચલાવતા હતા. ભારતમાં હવે ઉછરતા છોકરાવમાં મેદનું વધતું જતું પ્રમાણ ચિંતાનો વિષય બન્યો છે.